ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ

ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱱᱤᱛᱚᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱥᱟᱹᱨᱟᱹᱭᱠᱮᱞᱟ ᱨᱮ ᱛᱟᱦᱮᱸ ᱠᱟᱱᱟ ᱾

ᱯᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱑᱖᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱐᱑ ᱥᱟᱞ ᱨᱮ ᱙᱒,᱐᱐᱐ ᱴᱟᱠᱟ ᱨᱮᱱᱟᱜ ᱦᱟᱥᱟ ᱧᱟᱢᱚᱜ ᱠᱟᱱ ᱛᱟᱦᱮᱸᱫ, ᱟᱨ ᱱᱚᱣᱟ ᱫᱚ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱤᱱᱤᱡ ᱜᱚᱵᱷᱚᱨᱱᱚᱨ ᱟᱜ ᱥᱚᱨᱠᱟᱨ ᱟᱜ ᱛᱟᱹᱨᱤ ᱨᱮ ᱢᱮᱱᱟᱜ ᱙ ᱜᱚᱴᱟᱝ ᱪᱷᱚᱴᱟᱱᱟᱜᱽᱯᱩᱨ ᱯᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾ ᱯᱚᱱᱚᱛ ᱨᱤᱱᱤᱡ ᱢᱩᱪᱟᱹᱫ ᱨᱟᱡᱟ ᱟᱫᱤᱛᱭᱚ ᱯᱨᱚᱛᱟᱯ ᱥᱤᱝ ᱫᱮᱣ ᱫᱚ ᱑᱘ ᱢᱮ ᱑᱙᱔᱘ ᱥᱟᱞᱮ ᱨᱮ ᱥᱤᱧᱚᱛᱤᱭᱟᱹ ᱜᱟᱶᱛᱟ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱵᱤᱨᱩᱫᱷ ᱨᱮᱭ ᱥᱩᱦᱤ ᱞᱮᱫᱼᱟ ᱾

ᱱᱟᱜᱟᱢ
ᱨᱟᱡᱽᱯᱩᱛ ᱨᱟᱴᱷᱳᱲ ᱵᱚᱝᱥᱚ ᱨᱤᱱᱤᱡ ᱨᱟᱡᱟ ᱵᱤᱠᱨᱚᱢ ᱥᱤᱝ ᱑᱖᱒᱐ ᱥᱟᱞᱮ ᱨᱮ ᱱᱚᱣᱟ ᱯᱚᱱᱚᱛ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱑᱘ ᱥᱟᱭ ᱟᱱᱟᱜ ᱥᱮᱨᱢᱟ ᱨᱮ ᱱᱚᱣᱟ ᱯᱚᱱᱚᱛ ᱫᱚ ᱱᱟᱜᱽᱯᱩᱨ ᱨᱤᱱ ᱢᱟᱨᱟᱴᱷᱟ ᱨᱟᱡᱟ ᱠᱚᱣᱟᱜ ᱛᱟᱹᱨᱤ ᱨᱮ ᱦᱮᱡ ᱮᱱᱟ ᱟᱨ ᱑᱘᱐᱓ ᱥᱟᱞᱮ ᱨᱮ ᱳᱰᱤᱥᱟ ᱨᱤᱱᱤᱡ ᱫᱮᱣᱜᱟᱶ ᱨᱮ ᱫᱚᱥᱟᱨ ᱟᱝᱜᱽᱞᱚ-ᱢᱟᱨᱟᱴᱷᱟ ᱞᱟᱹᱲᱦᱟᱹᱭ ᱛᱟᱭᱚᱢ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱵᱮᱱᱟᱣ ᱮᱱᱟ ᱾ ᱞᱟᱹᱲᱦᱟᱹᱭ ᱛᱟᱭᱚᱢ, ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱫᱚ ᱥᱟᱹᱨᱟᱹᱭᱠᱮᱞᱟ ᱯᱨᱤᱱᱥᱤᱞ ᱯᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱠᱚᱢᱤᱥᱚᱱᱚᱨ ᱟᱜ ᱨᱟᱡᱽ ᱨᱮ ᱥᱮᱞᱮᱫ ᱞᱮᱫᱟ ᱾


᱑᱙᱑᱒ ᱥᱮᱨᱢᱟ ᱨᱮ ᱥᱟᱹᱨᱟᱹᱭᱠᱮᱞᱟ ᱫᱚ ᱵᱤᱦᱟᱨ ᱟᱨ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱛᱟᱹᱨᱤ ᱨᱮ ᱦᱮᱡ ᱮᱱᱟ, ᱡᱟᱦᱟᱸ ᱫᱚ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱑᱙᱓᱖ ᱥᱟᱞᱮ ᱨᱮ ᱱᱚᱣᱟ ᱯᱚᱱᱚᱛ ᱫᱚ ᱩᱰᱤᱥᱟ ᱯᱨᱚᱫᱮᱥ ᱨᱮᱱᱟᱜ ᱞᱟᱛᱟᱨ ᱨᱮ ᱫᱚᱦᱚ ᱮᱱᱟ ᱾ ᱥᱟᱹᱨᱟᱹᱭᱠᱮᱞᱟ, ᱤᱥᱴᱚᱨᱱ ᱥᱴᱮᱴᱥ ᱮᱡᱮᱱᱥᱤ ᱨᱮᱱᱟᱜ ᱒᱔ ᱮᱴᱟᱜ ᱯᱨᱤᱱᱥᱤᱞ ᱥᱟᱶ, ᱑ ᱡᱟᱱᱩᱣᱟᱨᱤ ᱑᱙᱔᱘ ᱨᱮ ᱯᱨᱤᱱᱥᱤᱞ ᱫᱚ ᱥᱤᱧᱚᱛ ᱟᱹᱯᱱᱟᱹᱛ ᱨᱮᱱᱟᱜ ᱩᱰᱤᱥᱟ ᱯᱨᱚᱫᱮᱥ ᱥᱟᱶ ᱢᱮᱥᱟ ᱨᱮᱱᱟᱜ ᱢᱚᱱᱮ ᱥᱟᱶᱛᱮ ᱥᱤᱧᱚᱛ ᱥᱚᱨᱠᱟᱨ ᱨᱮ ᱥᱮᱞᱮᱫ ᱮᱱᱟ ᱾

᱑᱙᱔᱘ ᱥᱮᱨᱢᱟ ᱨᱮ ᱥᱟᱹᱨᱟᱹᱭᱠᱮᱞᱟ ᱟᱨ ᱠᱷᱚᱨᱥᱚᱶᱟ ᱯᱨᱤᱱᱥᱟᱞ ᱫᱚ ᱩᱰᱤᱥᱟ ᱥᱟᱶ ᱢᱮᱥᱟ ᱞᱮᱱᱟ ᱾ ᱑ ᱡᱟᱱᱩᱣᱟᱨᱤ ᱑᱙᱔᱘ ᱥᱟᱞᱮ ᱨᱮ ᱱᱚᱣᱟ ᱵᱟᱨᱭᱟ ᱯᱨᱤᱱᱥᱤᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚᱫᱚ, ᱡᱟᱦᱟᱸ ᱫᱚ ᱵᱟᱹᱲᱛᱤ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱳᱰᱤᱥᱟ ᱨᱮ ᱢᱮᱥᱟ ᱞᱟᱹᱜᱤᱫ ᱛᱮ ᱞᱟᱹᱲᱦᱟᱹᱭ ᱦᱩᱭ ᱮᱱᱟ ᱾ ᱱᱚᱣᱟ ᱫᱚ ᱨᱟᱡᱟ ᱟᱫᱤᱛᱭᱚ ᱯᱨᱚᱛᱟᱯ ᱥᱤᱝ ᱫᱮᱣ ᱨᱤᱱ ᱯᱮᱭᱟ ᱜᱤᱫᱽᱨᱟᱹ ᱯᱟᱴᱤᱭᱮᱛ ᱥᱟᱦᱮᱵᱽ ᱢᱚᱦᱟᱨᱟᱡᱽ ᱠᱩᱢᱟᱨ ᱵᱷᱩᱯᱮᱱᱫᱽᱨᱚ ᱱᱟᱨᱟᱭᱚᱱ ᱥᱤᱝ ᱫᱮᱣ ᱟᱜ ᱜᱚᱲᱚ ᱛᱮ ᱦᱩᱭ ᱞᱮᱱᱟ, ᱡᱟᱦᱟᱸ ᱩᱱᱤ ᱫᱚ ᱧᱩᱛᱩᱢᱟᱱ ᱞᱟᱲᱟᱣᱱᱟ ᱢᱩᱪᱟᱹᱫ ᱞᱟᱹᱜᱤᱫ ᱛᱮᱠᱚ ᱜᱚᱡ ᱞᱮᱫᱮᱭᱟ ᱾ ᱛᱟᱞᱢᱟ ᱥᱚᱨᱠᱟᱨ ᱫᱚ ᱱᱚᱣᱟ ᱵᱟᱰᱟᱭ ᱞᱟᱹᱜᱤᱫ ᱛᱮ ᱵᱚᱰᱠᱚᱨ ᱯᱟᱦᱴᱟ ᱠᱷᱚᱱ ᱢᱤᱫ ᱠᱚᱢᱤᱥᱚᱱ ᱮ ᱵᱟᱦᱟᱞ ᱠᱮᱫᱮᱭᱟ ᱾ ᱵᱚᱰᱠᱚᱨ ᱠᱚᱢᱤᱥᱚᱱ ᱨᱤᱯᱳᱨᱴ ᱞᱮᱠᱟᱛᱮ ᱑᱘ ᱢᱮ ᱑᱙᱔᱘ ᱨᱮ ᱥᱟᱹᱨᱟᱹᱭᱠᱮᱞᱟ ᱟᱨ ᱠᱷᱚᱨᱥᱚᱶᱟ ᱯᱨᱤᱱᱥᱟᱞ ᱫᱚ ᱵᱤᱦᱟᱨ ᱨᱮ ᱢᱮᱥᱟ ᱠᱮᱫᱼᱟ ᱾ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱨᱮ ᱡᱚᱠᱷᱚᱱ ᱯᱚᱱᱚᱛ ᱫᱚ ᱵᱤᱦᱟᱨ ᱠᱷᱚᱱ ᱵᱷᱮᱜᱟᱨ ᱮᱱᱟ ᱩᱱ ᱡᱚᱦᱚᱜ ᱱᱚᱣᱟ ᱵᱟᱨᱭᱟ ᱯᱨᱤᱱᱥᱤᱞ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱮ ᱵᱮᱱᱟᱣ ᱮᱱᱟ ᱾ ᱑᱘ ᱢᱮ ᱑᱙᱔᱘ ᱥᱮᱨᱢᱟ ᱠᱷᱚᱱ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ, ᱥᱟᱢᱟᱝ ᱥᱤᱝᱵᱷᱩᱢ ᱟᱨ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱤᱱ ᱟᱹᱰᱤ ᱜᱟᱱ ᱩᱰᱤᱭᱟᱹ ᱠᱚᱫᱚ ᱳᱰᱤᱥᱟ ᱠᱚ ᱪᱟᱞᱟᱣ ᱮᱱᱟ ᱟᱨ ᱩᱱᱠᱩ ᱨᱤᱱ ᱦᱚᱲ ᱜᱮ ᱱᱤᱛ ᱫᱷᱟᱹᱨᱤᱡ ᱠᱚ ᱛᱟᱦᱮᱱ ᱠᱟᱱᱟ ᱾

ᱥᱟᱥᱚᱱ ᱠᱚ
ᱨᱟᱡᱟ ᱫᱚ ᱨᱟᱴᱷᱳᱲ ᱵᱚᱝᱥᱚ ᱨᱤᱱᱤᱡ ᱨᱟᱡᱽᱯᱩᱛ ᱠᱟᱱᱟᱭ ᱟᱨ ᱑᱘᱘᱔ ᱫᱷᱟᱹᱨᱤᱡ 'ᱠᱩᱸᱣᱟᱨ' ᱧᱩᱛᱩᱢ ᱛᱮᱭ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾Princely States of India ᱨᱟᱡᱟ ᱫᱚ ᱯᱳᱨᱟᱦᱟᱴ ᱨᱟᱡᱟ ᱜᱷᱟᱨᱚᱸᱡᱽ ᱨᱤᱱᱤᱡ ᱵᱚᱝᱥᱚ ᱠᱟᱱᱟᱭ ᱾

ᱠᱩᱸᱣᱟᱨ ᱠᱚ
 ᱑᱖᱒᱐ – ᱑᱖᱗᱗       ᱵᱤᱠᱨᱚᱢ ᱥᱤᱝ ᱯᱩᱭᱞᱩ
 ᱑᱖᱗᱗ – ᱑᱗᱒᱘       ᱱᱨᱩ ᱥᱤᱝ 
 ᱑᱗᱒᱘ – ᱑᱗᱔᱓       ᱥᱚᱛᱨᱩᱜᱷᱚᱱ ᱥᱤᱝ
 ᱑᱗᱔᱓ – ᱑᱘᱑᱘       ᱚᱵᱷᱤᱨᱟᱢ ᱥᱤᱝ                    
 ᱑᱘᱑᱘ – ᱑᱘᱒᱓       ᱵᱤᱠᱨᱚᱢ ᱥᱤᱝ ᱫᱚᱥᱟᱨ
 ᱑᱘᱒᱓ – ᱑᱘᱓᱗       ᱚᱡᱚᱢᱵᱮᱨ ᱥᱤᱝ
 ᱑᱘᱓᱗ – ᱑᱘᱘᱓       ᱪᱚᱠᱨᱚᱫᱷᱚᱨ ᱥᱤᱝ                   
 ᱒᱕ ᱱᱚᱵᱷᱮᱢᱵᱚᱨ ᱑᱘᱘᱓ – ᱱᱚᱵᱷᱮᱢᱵᱚᱨ ᱑᱘᱘᱔   ᱩᱫᱤᱛ ᱱᱟᱨᱟᱭᱚᱱ ᱥᱤᱝ                 (ᱡᱟᱱᱟᱢ ᱑᱘᱔᱙ – ᱜᱩᱨ ᱑᱙᱓᱑)

ᱨᱟᱡᱟ ᱠᱚ
ᱱᱚᱵᱷᱮᱢᱵᱚᱨ ᱑᱘᱘᱔ – ᱙ ᱰᱤᱥᱮᱢᱵᱚᱨ ᱑᱙᱓᱑         ᱩᱫᱤᱛ ᱱᱟᱨᱟᱭᱚᱱ ᱥᱤᱝ                 (s.a.)
 ᱙ ᱰᱤᱥᱮᱢᱵᱚᱨ ᱑᱙᱓᱑ – ᱑᱕ ᱚᱜᱚᱥᱴ ᱑᱙᱔᱗ ᱟᱫᱤᱛᱭᱚ ᱯᱨᱚᱛᱟᱯ ᱥᱤᱝ                (ᱡᱟᱱᱟᱢ ᱑᱘᱘᱗ – ᱜᱩᱨ ᱑᱙᱖᱙)

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ